text: 
  Måltidet starter med forskellige små forretter, og somme tider spiser 
  man så meget af dem, at man dårligt kan kæmpe sig gennem 
  hovedmåltidet.
  
  Det er for eksempel Tarana, en salat tilberedt af fiskerogn, tacik ( 
  yoghurt med agurk, gulerod og hvidløg ), dolma ( marinerede vinblade 
  fyldt med ris og krydderier ) og börek ( butterdej med oste- eller 
  kødfyld ).
  
  Lammekød er grundlaget for mange tyrkiske hovedretter, men man kan 
  også få fjerkræ, oksekød og fisk.
  
  Der findes desuden masser af skønne desserter. Selv nyder jeg på en 
  sommerdag at slutte måltidet med frisk frugt i små terninger overhældt
   med sirup og hakkede nødder. Pragtfuldt !
  
  Det kan du drikke  -  men pas på !
  
   -  Tyrkiske mænd drikker næsten altid raki til maden. Det er en 
  brændevin med anissmag, og den minder om den græske ouzo. Raki 
  fortyndes med vand og får et uskyldigt mælkeagtigt udseende, som man 
  dog ikke skal lade sig narre af !
  
  Der findes også gode vine, og foretrækker du øl, kan du vælge mellem
   den lokale pilsner, Efes, eller licensfremstillet øl fra for eksempel
   Tuborg og Lövenbräu.
  
  
  
  